pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท. บูรณาการสร้างการรับรู้สู่ชุมชน และเร่งรัดการยกเลิกสำเนาเอกสาร
วันจันทร์ที่ 17 กันยายน 2561
มท. บูรณาการสร้างการรับรู้สู่ชุมชน และเร่งรัดการยกเลิกสําเนาเอกสาร
มท. บูรณาการสร้างการรับรู้สู่ชุมชน และเร่งรัดการยกเลิกสําเนาเอกสาร
เมื่อวันที่13 กันยายน 2561 เวลา 10.30 น. ณ ห้องประชุมราชสีห์ ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมหารือบูรณาการสร้างการรับรู้สู่ชุมชนและการยกเลิกสําเนาเอกสารของกระทรวงมหาดไทย โดยมี นายฉัตรชัย พรหมเลิศ ปลัดกระทรวงมหาดไทย พร้อมด้วยผู้บริหารกระทรวงมหาดไทย พลโท สรรเสริญ แก้วกําเนิด รักษาราชการในตําแหน่งอธิบดีกรมประชาสัมพันธ์ ผู้แทนกระทรวงกลาโหม กระทรวงยุติธรรม กระทรวงทรัพยากรธรรมชาติและสิ่งแวดล้อม กระทรวงวิทยาศาสตร์และเทคโนโลยี กระทรวงศึกษาธิการ กระทรวงการพัฒนาสังคมและความมั่นคงของมนุษย์ กองอํานวยการรักษาความมั่นคงภายในราชอาณาจักร (กอ.รมน.) บมจ. กสท. โทรคมนาคม สํานักงานคณะกรรมการพัฒนาระบบราชการ และสํานักงานพัฒนารัฐบาลดิจิทัล (องค์การมหาชน) เข้าร่วมประชุม
พลเอก อนุพงษ์ เผ่าจินดา กล่าวว่า การสร้างการรับรู้ให้กับประชาชนในพื้นทุกพื้นที่เป็นแนวทางการบริหารประเทศ ที่ต้องการให้ทุกคนมีส่วนร่วม เรียกว่า “ประชารัฐ” เพื่อให้เกิดการร่วมคิด ร่วมทําและไม่เกิดความขัดแย้ง เพื่อตอบสนองความต้องการของประชาชนได้อย่างแท้จริง ดังนั้นรัฐบาลโดย พลเอก ประยุทธ์ จันทร์โอชา นายกรัฐมนตรีจึงได้มีข้อสั่งการ เมื่อวันที่ 24 กรกฎาคม 2561 ให้กระทรวงมหาดไทยเป็นหน่วยงานหลักในการประสานงานและเร่งรัดการดําเนินการสร้างการรับรู้ให้กับประชาชนในท้องถิ่นให้มีความรู้ความเข้าใจเกี่ยวกับการเป็นประเทศไทย 4.0 รวมถึงนโยบายต่าง ๆ ของรัฐบาลให้เกิดผลเป็นรูปธรรมโดยเร็ว ทั้งนี้กระทรวงมหาดไทยเป็นกระทรวงที่ใกล้ชิดกับประชาชนในระดับพื้นที่จึงเป็นต้องตัวกลางในการบูรณาการของทุกกระทรวงในการสร้างการรับรู้ให้กับประชาชนโดยกระทรวงมหาดไทยจะเป็นผู้วางระบบและช่องทางในการสื่อสาร เช่น หอกระจายข่าว /เสียงตามสายที่มีครอบคลุมในทุกหมู่บ้านชุมชน หรือระบบ line@มหาดไทย หรือ digital trunk และช่องทางของกรมประชาสัมพันธ์ โดยให้ทุกกระทรวง กําหนดเนื้อหาที่อยู่ในความรับผิดชอบ ที่ต้องการสร้างรับรู้สู่ประชาชน ส่งมายังกระทรวงมหาดไทยเพื่อถ่ายทอดลงสู่ประชาชนในพื้นที่ต่อไป
จากนั้น นางอารีย์พันธ์ เจริญสุข รองเลขาธิการ ก.พ.ร. ได้ติดตามความคืบหน้าการดําเนินโครงการยกเลิกสําเนาเอกสาร ซึ่งได้กําหนดให้ทุกหน่วยงานลดการเรียกเก็บสําเนาบัตรประจําตัวประชาชนและสําเนาทะเบียนบ้านจากประชาชนผู้มาขอรับบริการ ภายในเดือนสิงหาคม 2561 โดยสํานักงานพัฒนารัฐบาลดิจิทัล (องค์การมหาชน) ได้สํารวจความพร้อมการให้บริการ ซึ่งได้ยกเลิกสําเนาแล้ว รวม 95 หน่วยงาน 4,013 จุดบริการ ซึ่งกระทรวงมหาดไทยรับผิดชอบในการเชื่อมโยงฐานข้อมูลหน่วยงานราชการ (Linkage Center) โดยในปัจจุบัน กระทรวงมหาดไทยซึ่งเป็นกระทรวงนําร่องโครงการยกเลิกสําเนาเอกสารซึ่งดําเนินการปักหมุด สํารวจความพร้อมให้บริการไปแล้ว คิดเป็นร้อยละ 96 ของหน่วยให้บริการกระทรวงมหาดไทยทั่วประเทศ
รัฐบาลไทย-ข่าวทำเนียบรัฐบาล-ปลัดกอบชัยฯ เยี่ยมชมการดำเนินงานนิคมอุตสาหกรรมมาบตาพุดและท่าเทียบเรืออุตสาหกรรมมาบตาพุด จ.ระยอง
วันพฤหัสบดีที่ 30 มกราคม 2563
ปลัดกอบชัยฯ เยี่ยมชมการดําเนินงานนิคมอุตสาหกรรมมาบตาพุดและท่าเทียบเรืออุตสาหกรรมมาบตาพุด จ.ระยอง
นายกอบชัย สังสิทธิสวัสดิ์ ปลัดกระทรวงอุตสาหกรรม งพื้นที่ตรวจเยี่ยมการดําเนินงานของนิคมอุตสาหกรรมมาบตาพุดและท่าเทียบเรืออุตสาหกรรมมาบตาพุด ณ สํานักงานนิคมอุตสาหกรรมมาบตาพุด จังหวัดระยอง
วันนี้ (30 มกราคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นางสาวสมจิณณ์ พิลึก ผู้ว่าการการนิคมแห่งประเทศไทย ลงพื้นที่ตรวจเยี่ยมการดําเนินงานของนิคมอุตสาหกรรมมาบตาพุดและท่าเทียบเรืออุตสาหกรรมมาบตาพุด โดยมี คณะผู้บริหารสํานักงานนิคมอุตสาหกรรมมาบตาพุด และคณะผู้บริหารนิคมและท่าเรืออุตสาหกรรมมาบตาพุด ให้การต้อนรับ ณ สํานักงานนิคมอุตสาหกรรมมาบตาพุด จังหวัดระยอง
สําหรับนิคมอุตสาหกรรมมาบตาพุด ประกอบด้วยกลุ่มนิคมฯ ในพื้นที่ จํานวน 5 นิคมฯ และท่าเรืออุตสาหกรรมให้บริการ 12 ท่า แบ่งเป็นท่าเรือสาธารณะ 3 ท่า และท่าเรือเฉพาะกิจ 9 ท่า มีโรงงาน 151 โรงงาน โดยมีประเภทของอุตสาหกรรม อาทิ ปิโตรเคมีขั้นต้น ปิโตรเคมีขั้นกลาง ปิโตรเคมีขั้นปลาย ก๊าซ เคมีภัณฑ์ โรงไฟฟ้า โรงกลั่นน้ํามัน เหล็ก และอื่นๆ
รัฐบาลไทย-ข่าวทำเนียบรัฐบาล-สุริยะ สั่งลุยดันเงินช่วยเหลือชาวไร่อ้อย 1 หมื่นล้าน เข้า ครม. 9 มิ.ย. คาดว่าชาวไร่อ้อยได้รับเงินภายในเดือน มิ.ย. นี้
วันจันทร์ที่ 8 มิถุนายน 2563
สุริยะ สั่งลุยดันเงินช่วยเหลือชาวไร่อ้อย 1 หมื่นล้าน เข้า ครม. 9 มิ.ย. คาดว่าชาวไร่อ้อยได้รับเงินภายในเดือน มิ.ย. นี้
​นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม  สั่งลุยดันเงินช่วยเหลือชาวไร่อ้อย 1 หมื่นล้าน เข้า ครม. 9 มิ.ย. คาดว่าชาวไร่อ้อยได้รับเงินภายในเดือน มิ.ย. นี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยถึงความคืบหน้าโครงการช่วยเหลือเกษตรกรชาวไร่อ้อยเพื่อซื้อปัจจัยการผลิตฤดูการผลิตปี 2562/2563 ภายใต้กรอบวงเงิน จํานวน 10,000 ล้านบาท เตรียมนําเสนอที่ประชุมคณะรัฐมนตรี ในวันที่ 9 มิถุนายน 2563 หลังจากที่กระทรวงการคลังเห็นชอบอัตราการจ่ายเงินตามที่กระทรวงอุตสาหกรรมเสนอแล้ว ซึ่งจะช่วยบรรเทาความเดือดร้อนให้กับเกษตรกรชาวไร่อ้อยที่มีอยู่ในระบบกว่า 200,000 ราย และเป็นการกระตุ้นเศรษฐกิจไทยหลังได้รับผลกระทบโควิด-19 อีกด้วย
นายสุริยะ กล่าวเพิ่มเติมว่า โครงการเงินช่วยเหลือเกษตรกรชาวไร่อ้อยเพื่อซื้อปัจจัย การผลิตดังกล่าว แบ่งเป็น วงเงิน 6,500 ล้านบาท เป็นการช่วยเหลือเกษตรกรชาวไร่อ้อยที่ส่งอ้อยเข้าโรงงานทุกราย ที่ได้จดทะเบียนถูกต้องตามพระราชบัญญัติอ้อยและน้ําตาลทราย พ.ศ. 2527 และได้ทําสัญญาส่งอ้อยเข้าโรงงานน้ําตาลก่อนเปิดหีบอ้อย ในอัตราตันละไม่เกิน 85 บาท รายละไม่เกิน 5,000 ตัน และวงเงิน 3,500 ล้านบาท เป็นการช่วยเหลือเฉพาะเกษตรกรชาวไร่อ้อยที่ตัดอ้อยสดเข้าโรงงานทุกตันอ้อย ในอัตราตันละไม่เกิน 92 บาท โดยมีปริมาณอ้อยสดที่เข้าหีบในฤดูการผลิต 2562/2563 ทั้งหมด 37.71 ล้านตัน จากปริมาณอ้อยเข้าหีบทั้งสิ้น 74.89 ล้านตัน ซึ่งขณะนี้สํานักงานคณะกรรมการอ้อยและน้ําตาลทราย (สอน.) ได้ดําเนินการตรวจสอบข้อมูลเกษตรกรชาวไร่อ้อยคู่สัญญาที่มีสิทธิ์ได้รับเงินช่วยเหลือตามโครงการเงินช่วยเหลือเกษตรกรชาวไร่อ้อยเพื่อซื้อปัจจัยการผลิตฤดูการผลิตปี 2562/2563 ไปแล้ว จํานวน 182,598 ราย คิดเป็นร้อยละ 95 ของจํานวนเกษตรกรชาวไร่อ้อยที่มีสิทธิ์ได้รับเงินช่วยเหลือฯ คาดว่าจะสามารถจ่ายเงินช่วยเหลือให้กับเกษตรกรชาวไร่อ้อยได้ภายในสิ้นเดือนมิถุนายนนี้
ทั้งนี้ โครงการดังกล่าวเกิดขึ้นตามนโยบายในการช่วยบรรเทาความเดือดร้อนแก่เกษตรกรของ พลเอกประยุทธ์ จันทร์โอชา นายกรัฐมนตรี ที่ได้เล็งเห็นถึงความสําคัญในการประกอบอาชีพของเกษตรกรชาวไร่อ้อยทั่วประเทศ และเพื่อเป็นการอํานวยความสะดวกแก่เกษตรกรชาวไร่อ้อย สํานักงานคณะกรรมการอ้อยและน้ําตาลทราย จึงได้จัดทําระบบการตรวจสอบสิทธิ์อ้อยผ่าน Line Official ในชื่อ “ตรวจสิทธิ์อ้อย” เพื่อให้เกษตรกรชาวไร่อ้อยได้ตรวจสอบปริมาณอ้อยที่ตนได้รับสิทธิตามโครงการเงินช่วยเหลือฯ ดังกล่าว ซึ่งขณะนี้มีเกษตรกรชาวไร่อ้อยให้ความสนใจเข้ามาใช้บริการแล้วกว่า 32,000 ราย จึงขอความร่วมมือให้เกษตรกรชาวไร่อ้อยตรวจสอบและยืนยันสิทธิ์ของตนได้ตั้งแต่วันที่ 9 มิถุนายน 2563 และสามารถยื่นเรื่องอุทธรณ์กรณีข้อมูลไม่ถูกต้อง ภายในวันที่ 19 มิถุนายน 2563 หรือสอบถามข้อมูลเพิ่มเติมได้ที่สํานักงานคณะกรรมการอ้อยและน้ําตาลทราย โทร 0 2202 3081
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่จ.อยุธยา เยี่ยมชมการดำเนินงาน บ. มัตซึตะ ซังเกียว ประเทศไทย จำกัด  โรงงานคัดแยก บดย่อย และรีไซเคิลวัสดุที่ไม่ใช้แล้วที่มีโลหะมีค่า
วันศุกร์ที่ 16 พฤศจิกายน 2561
รัฐมนตรีช่วย ก.อุตฯ ลงพื้นที่จ.อยุธยา เยี่ยมชมการดําเนินงาน บ. มัตซึตะ ซังเกียว ประเทศไทย จํากัด  โรงงานคัดแยก บดย่อย และรีไซเคิลวัสดุที่ไม่ใช้แล้วที่มีโลหะมีค่า
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมการดําเนินงานของบริษัท มัตซึตะ ซังเกียว ประเทศไทย จํากัด  ณ นิคมอุตสาหกรรมไฮเทล (บ้านหว้า) จังหวัดพระนครศรีอยุธยา
วันนี้ (16 พฤศจิกายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นายประกอบ วิวิธจินดา รองอธิบดีกรมโรงงานอุตสาหกรรม รักษาราชการแทนผู้ตรวจราชการกระทรวงอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย นายประเสริฐ โฆษิตพิรุณ อุตสาหกรรมจังหวัดพระนครศรีอยุธยา ลงพื้นที่เยี่ยมชมการดําเนินงานของบริษัท มัตซึตะ ซังเกียว ประเทศไทย จํากัด เป็นผู้ดําเนินการจัดการกากอุตสาหกรรม โรงงานประเภท 105,106 ประกอบกิจการคัดแยก บดย่อย และรีไซเคิลวัสดุที่ไม่ใช้แล้วที่มีโลหะมีค่า โดยมีกลุ่มลูกค้าหลักในอุตสาหกรรมอิเล็กทรอนิกส์ เซมิคอนดักเตอร์ และอุตสาหกรรมอื่นๆ ที่มีการใช้โลหะมีค่าเป็นวัตถุดิบในกระบวนการผลิต ณ นิคมอุตสาหกรรมไฮเทล (บ้านหว้า) จังหวัดพระนครศรีอยุธยา
โดยบริษัทฯ ให้ความสําคัญกับการรักษาสิ่งแวดล้อมควบคู่ไปกับการพัฒนาเทคโนโลยีการผลิตใช้ระบบบําบัดน้ําเสียและระบบบําบัดมลพิษอากาศที่ทันสมัย ซึ่งเป็นเทคโนโลยีเดียวกันกับบริษัทแม่ที่ประเทศญี่ปุ่น Matsuda Sangyo Co., Ltd. JAPAN และดําเนินงานภายใต้ระบบมาตรฐานสากลด้านการจัดการด้านคุณภาพ ISO 9002 และระบบการจัดการด้านสิ่งแวดล้อม ISO 14001
รัฐบาลไทย-ข่าวทำเนียบรัฐบาล-รัฐมนตรีดีอี ให้การต้อนรับประธานสภา USABC บริษัทเอกชนชั้นนำกว่า ๔๐ บริษัท ร่วมแลกเปลี่ยนนโยบายดิจิทัลฯ ย้ำเชื่อมันการทำงานรัฐบาลไทย
วันอาทิตย์ที่ 18 สิงหาคม 2562
รัฐมนตรีดีอี ให้การต้อนรับประธานสภา USABC บริษัทเอกชนชั้นนํากว่า ๔๐ บริษัท ร่วมแลกเปลี่ยนนโยบายดิจิทัลฯ ย้ําเชื่อมันการทํางานรัฐบาลไทย
รัฐมนตรีดีอี ให้การต้อนรับประธานสภา USABC บริษัทเอกชนชั้นนํากว่า ๔๐ บริษัท ร่วมแลกเปลี่ยนนโยบายดิจิทัลฯ ย้ําเชื่อมันการทํางานรัฐบาลไทย
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 11.0px 'Trebuchet MS'; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้ให้การต้อนรับ นายอเล็กซานเดอร์ ซี. เฟลด์แมน ประธานสภาธุรกิจสหรัฐอเมริกา-อาเซียน (USABC) พร้อมด้วยคณะผู้แทนจากบริษัทเอกชนชั้นนําของสหรัฐอเมริกากว่า ๔๐ บริษัท เมื่อวันที่ ๑๖ สิงหาคม ๒๕๖๒ ณ ห้องประชุม MDES1 ชั้น ๙ กระทรวงดิจิทัลเพื่อเศรษฐกิจและสังคม ถ.แจ้งวัฒนะ โดยฝ่าย USABC ได้เน้นย้ําว่า มีความเชื่อมั่นในการทํางานของรัฐบาลไทย และยินดีสนับสนุนการดําเนินงานตามนโยบายดิจิทัลเพื่อเศรษฐกิจและสังคม รวมทั้งจะมุ่งสร้างความร่วมมือกับอาเซียนต่อไปอย่างเต็มที่ ทั้งนี้ กระทรวงดิจิทัลฯและ USABC ได้ร่วมแลกเปลี่ยนข้อมูลและแนวทางในการสร้างความร่วมมือระหว่างกันอย่างกว้างขวาง นอกจากนี้ ในระหว่างการหารือดังกล่าวคณะนักธุรกิจฯ ได้มีโอกาสรับทราบนโยบายที่สําคัญ เช่น การพัฒนาเทคโนโลยี 5G การเร่งเพิ่มรายได้ให้เกษตรกรและประชาชนในชนบทด้วยเทคโนโลยีและการส่งเสริมการเข้าถึง E-commerce โครงการเน็ตประชารัฐ ศูนย์ต่อต้านข่าวปลอม (Fake news) การพัฒนาทรัพยากรมนุษย์ด้านดิจิทัล โครงการ Digital Park/สถาบันไอโอที เป็นต้น
*****************
รัฐบาลไทย-ข่าวทำเนียบรัฐบาล-ก.แรงงาน 'สร้าง' บุคลากร Multi-Tasking Skill สู่ยุคดิจิทัล 4.0
วันพุธที่ 20 กันยายน 2560
ก.แรงงาน 'สร้าง' บุคลากร Multi-Tasking Skill สู่ยุคดิจิทัล 4.0
ก.แรงงาน มุ่งสร้างการรับรู้ ความเข้าใจ เตรียมพร้อมบุคลากรให้มีทักษะที่หลากหลาย หรือ Multi-Tasking Skill สามารถทํางานได้อย่างรวดเร็ว มีศักยภาพสูง เพื่อก้าวไปสู่การเป็นสังคมเศรษฐกิจดิจิทัล
หม่อมหลวงปุณฑริก สมิติ ปลัดกระทรวงแรงงาน เป็นประธานในพิธีเปิดโครงการสัมมนาเรื่องกระแสเทคโนโลยีดิจิทัล : ผลกระทบต่อทิศทางการทํางานของกระทรวงแรงงานในยุคไทยแลนด์ 4.0 ณ ห้อง Mayfair โรงแรม The Berkeley Hotel กรุงเทพฯ วันนี้ (20 ก.ย. 60) โดยกล่าวว่า "การจัดสัมมนาในครั้งนี้ มีความสําคัญอย่างยิ่งต่อการสร้างการรับรู้ สร้างความเข้าใจ และเป็นการเตรียมพร้อมบุคลากร เพื่อตอบโจทย์ของรัฐบาลและกระทรวงแรงงาน ในการก้าวไปสู่การเป็นสังคมเศรษฐกิจดิจิทัล (Digital Economy) ซึ่งไม่เพียงส่งผลกระทบต่อสังคมเศรษฐกิจของประเทศและของโลกในวงกว้าง แต่ยังหมายถึงการปรับเปลี่ยนวิธีคิด (Paradigm) และวิธีการทํางานของเราทุกคน ที่ต้องรวดเร็ว มีศักยภาพสูง และตอบสนองความต้องการของประชาชนและประเทศชาติได้อย่างเท่าทัน เพื่อเป็นกลไกขับเคลื่อนประเทศไทยไปสู่การพัฒนาในระดับที่มุ่งหวังภายในระยะเวลาที่กําหนดได้ตามเป้าหมาย เพื่อให้ประเทศไทยหลุดพ้นจากกับดักรายได้ปานกลาง สามารถแก้ไขปัญหาความเหลื่อมล้ําและมีผลิตภาพแรงงานที่สูงขึ้น สามารถยืนอยู่ได้อย่างสง่างาม เป็นที่ยอมรับในเวทีภูมิภาคและเวทีโลกได้
กระทรวงแรงงาน ให้ความสําคัญต่อการสร้างการรับรู้ สร้างความเข้าใจร่วมกันเกี่ยวกับความมั่นคงปลอดภัยทางไซเบอร์ (Cyber Security) เทคโนโลยี Block Chain ตลอดจนแนวคิดและการใช้เทคโนโลยี Big Data ซึ่งเป็นเรื่องที่มีความสําคัญมาก และจําเป็นต้องรู้ในขณะนี้ เพื่อใช้ประกอบการทํางานในปีงบประมาณ 2561 และสร้างความเข้าใจก่อนที่แผนปฏิบัติการดิจิทัลของกระทรวงแรงงานและสํานักงานปลัดกระทรวงแรงงาน ระยะ 5 ปี (พ.ศ. 2560 - 2564) จะเกิดขึ้นและขับเคลื่อนอย่างเป็นรูปธรรมในไม่ช้านี้ ซึ่งหมายถึงการปรับตัวและเดินหน้า อย่างเต็มสูบในระยะเวลาอันใกล้ โดยผู้ที่เข้าร่วมสัมมนาในครั้งนี้ เป็นผู้ที่มีโอกาสในการรับรู้และเตรียมตัวเองให้พร้อมก่อนผู้อื่น เป็นจุดเริ่มต้นของการสร้างทักษะที่หลากหลาย (Multi-Tasking Skill) ซึ่งเป็นคุณลักษณะที่ทุกองค์กรในยุคดิจิทัลต้องการ เพื่อให้พร้อมรับการเปลี่ยนแปลงครั้งสําคัญทั้งในระดับกระทรวง ระดับกรม และระดับบุคลากรของกระทรวงแรงงานต่อไป" ปลัดกระทรวงแรงงาน กล่าวในท้ายที่สุด
การสัมมนาในครั้งนี้ประกอบไปด้วย ผู้บริหาร ข้าราชการ และเจ้าหน้าที่ผู้ปฏิบัติงานของหน่วยงานในสังกัดกระทรวงแรงงาน จํานวน 100 คน โดยวิธีการสัมมนาเป็นการรับฟังการบรรยายจากวิทยากรผู้ทรงคุณวุฒิจากหน่วยงาน หรือองค์กรที่เกี่ยวข้องกับเทคโนโลยีดิจิทัล ซึ่งเป็นคณาจารย์จากสถาบันเทคโนโลยีพระจอมเกล้าเจ้าคุณทหารลาดกระบัง
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
20 กันยายน 2560
รัฐบาลไทย-ข่าวทำเนียบรัฐบาล-นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ประชุมหารือเพื่อเตรียมการจัดทำงบประมาณแผนงานบูรณาการรัฐบาลดิจิทัล ประจำปีงบประมาณ พ.ศ. 2564
วันอังคารที่ 24 ธันวาคม 2562
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ประชุมหารือเพื่อเตรียมการจัดทํางบประมาณแผนงานบูรณาการรัฐบาลดิจิทัล ประจําปีงบประมาณ พ.ศ. 2564
นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ประชุมหารือเพื่อเตรียมการจัดทํางบประมาณแผนงานบูรณาการรัฐบาลดิจิทัล ประจําปีงบประมาณ พ.ศ. 2564
วันที่ 24 ธันวาคม 2562 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคมเป็นประธานการประชุมหารือเพื่อเตรียมการจัดทํางบประมาณแผนงานบูรณาการรัฐบาลดิจิทัล ประจําปีงบประมาณ พ.ศ. 2564 ณ ห้องประชุม MDES ชั้น 9 กระทรวงดิจิทัลเพื่อเศรษฐกิจและสังคม โดยมีผู้บริหารของกระทรวงเข้าร่วมด้วย อาทิ นายภุชพงค์ โนดไธสง รองปลัดกระทรวงดิจิทัลฯ และนายภูเวียง ประคํามินทร์ รองปลัดกระทรวงดิจิทัลฯ พร้อมทั้งผู้บริหารจากหน่วยงานในสังกัดกระทรวง เป็นต้น ซึ่งการประชุมหารือครั้งนี้ ได้กล่าวถึงในเรื่อง 1) พ.ร.บ.การรักษาความมั่นคงปลอดภัยไซเบอร์ พ.ศ. 2562 ที่หน่วยงานภาครัฐต้องจัดทําแนวปฏิบัติด้านรักษาความมั่นคงปลอดภัยไซเบอร์ให้สอดคล้องกับนโยบายและแผนไซเบอร์แห่งชาติ โดยหน่วยงานภาครัฐต้องมีมาตรฐานด้านความมั่นคงปลอดภัยไซเบอร์ เช่น NIST Framework และ ISO 27001 2) พ.ร.บ.คุ้มครองข้อมูลส่วนบุคคล พ.ศ. 2562 ต้องมีการออกกฎหมายลูกภายในเดือนพฤษภาคม 2564 เพราะการเก็บรวบรวมหรือเปิดเผยข้อมูลส่วนบุคคลทั่วไปต้องเป็นไปโดยชอบด้วยกฎหมายและต้องขอความยินยอมจากเจ้าของข้อมูลด้วย เพราะเป็นเรื่องละเอียดอ่อน (Sensitive Personal Data) และทุกหน่วยงานของรัฐต้องแต่งตั้งผู้มีอํานาจในการเปิดเผยข้อมูล (DPO) 3) พ.ร.บ. การบริหารงานและการให้บริการภาครัฐภาครัฐผ่านระบบดิจิทัล (Digital Government) จัดระเบียบฐานข้อมูลและปรับเปลี่ยนข้อมูลปัจจุบันให้เป็นระบบดิจิทัลที่มีมาตรฐาน (Data Classification) และปรับปรุงกระบวนการและพัฒนาบริการดิจิทัลตามความต้องการของประชาชน บูรณาการแพลตฟอร์มดิจิทัลภาครัฐและการเปิดเผยข้อมูลดิจิทัลภาครัฐ และ 4) เรื่องธรรมาภิบาลข้อมูลภาครัฐ (Data Governance for Government) ต้องมีการกําหนดสิทธิ หน้าที่ และความรับผิดชอบของผู้มีส่วนได้เสียในการบริหารจัดการข้อมูลทุกขั้นตอนเพื่อให้การได้มาและการนําไปใช้ข้อมูลของหน่วยงานภาครัฐ ถูกต้อง ครบถ้วน เป็นปัจจุบันรักษาความเป็นส่วนบุคคลและสามารถเชื่อมโยงกันได้อย่างมีประสิทธิภาพและมั่งคงปลอดภัย
**********************
รัฐบาลไทย-ข่าวทำเนียบรัฐบาล-ดร.สาธิต ให้เขตสุขภาพที่ 6 เป็นต้นแบบใช้เทคโนโลยีเพิ่มประสิทธิภาพบริการประชาชน
วันจันทร์ที่ 5 สิงหาคม 2562
ดร.สาธิต ให้เขตสุขภาพที่ 6 เป็นต้นแบบใช้เทคโนโลยีเพิ่มประสิทธิภาพบริการประชาชน
รัฐมนตรีช่วยว่าการกระทรวงสาธารณสุข ให้เขตสุขภาพที่ 6 ยึดปัญหา (pain points) เป็นสําคัญ แล้วค่อยนําร่องใช้เทคโนโลยีสารสนเทศมาพัฒนาระบบบริการ ชื่นชมโรงพยาบาลสมุทรปราการ นําระบบการจัดการแบบลีน ร่วมกับเทคโนโลยีสารสนเทศ Block Chain
รัฐมนตรีช่วยว่าการกระทรวงสาธารณสุข ให้เขตสุขภาพที่ 6 ยึดปัญหา (pain points) เป็นสําคัญ แล้วค่อยนําร่องใช้เทคโนโลยีสารสนเทศมาพัฒนาระบบบริการ ชื่นชมโรงพยาบาลสมุทรปราการ นําระบบการจัดการแบบลีน ร่วมกับเทคโนโลยีสารสนเทศ Block Chain ข้อมูลปลอดภัย เชื่อมโยงทุกรพ.ในจังหวัด
วันนี้ (5 สิงหาคม 2562) ที่ โรงพยาบาลสมุทรปราการ จ.สมุทรปราการ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังการตรวจเยี่ยมระบบงานเทคโนโลยีสารสนเทศ เขตสุขภาพที่ 6 ว่ากระทรวงสาธารณสุข มีนโยบายให้สถานบริการในสังกัดนําเทคโนโลยีสารสนเทศมาใช้ในการพัฒนาระบบบริการ ให้ประชาชนได้รับความสะดวกสบาย รวดเร็ว ลดความแออัด โดยนําร่องในจังหวัดเขตสุขภาพที่ 6 ซึ่งมีจังหวัดที่เป็นพื้นที่ระเบียงเศรษฐกิจพิเศษภาคตะวันออก (Eastern Economic Corridor : EEC) และสถานที่ท่องเที่ยวที่ได้รับความนิยม ซึ่งจากการตรวจเยี่ยมโรงพยาบาลสมุทรปราการ พบว่ามีการดําเนินงานที่ได้ผลเป็นรูปธรรม ได้นําแนวคิดการบริหารจัดการแบบลีน (Lean Management) โดยเน้นผู้ป่วยเป็นศูนย์กลาง ลดการใช้กระดาษ ใช้บัตรประชาชนใบเดียวในการรับบริการ เป็นต้น รวมทั้งใช้เทคโนโลยี Block Chain มาพัฒนาระบบฐานข้อมูลบริการอิเล็กทรอนิกส์ การจัดเก็บและแลกเปลี่ยนข้อมูลผู้ป่วย (HIE) อาทิ ผลทางห้องปฏิบัติการ ผลเอ็กซเรย์ ยา การวินิจฉัยโรค และประวัติการรักษาที่เป็นปัจจุบัน มีระบบรักษาความปลอดภัย เชื่อมโยงข้อมูลระหว่างโรงพยาบาลสมุทรปราการกับโรงพยาบาลชุมชน 5 แห่ง และโรงพยาบาลส่งเสริมสุขภาพตําบลอีก 71 แห่ง โดยผู้ป่วยถือกุญแจข้อมูลของตนเอง และเป็นผู้ให้สิทธิ์กับแพทย์ที่เกี่ยวข้อง ทําให้ข้อมูลมีความปลอดภัย ระบบการส่งต่อมีประสิทธิภาพ แพทย์ได้รับข้อมูลการรักษาถูกต้อง
และยังประยุกต์ใช้ Telepharmacy สั่งยาด้วยระบบอิเล็กทรอนิกส์โดยใช้เสียงสั่งพิมพ์ และสั่งยาจากโรงพยาบาลได้ที่ รพ.สต. โดยมีอาสาสมัครสาธารณสุขเป็นคนซักประวัติ และให้ข้อมูลบริการผู้ป่วยถึงบ้าน ประชาชนเข้าถึงการรักษา ช่วยลดค่าใช้จ่ายในการเดินทาง และลดความแออัดของโรงพยาบาลสมุทรปราการ สามารถลดขั้นตอนบริการได้เกือบ 4 เท่าตัว ขณะที่บริการยังคงมีคุณภาพมาตรฐาน
ด้านแพทย์หญิงฤทัย วรรธนวินิจ ผู้อํานวยการโรงพยาบาลสมุทรปราการ กล่าวว่า โรงพยาบาลสมุทรปราการ ได้นําแนวคิดการจัดการแบบลีนร่วมกับการพัฒนาเทคโนโลยีมาประยุกต์ใช้ในระบบสุขภาพของโรงพยาบาล พร้อมกับการออกแบบขั้นตอนการทํางานของเจ้าหน้าที่และการจัดการเอกสารที่เหมาะสม ช่วยลดขั้นตอนการทํางานที่ซ้ําซ้อน ลดภาระงานเจ้าหน้าที่ ส่งผลให้ประชาชนได้รับบริการที่เร็วขึ้นจาก 440 นาที เหลือเพียง 120 นาที นอกจากนี้ ยังให้ความสําคัญกับความปลอดภัยของบุคลากรในการทํางาน ทําให้เจ้าหน้าที่มีความสุขและเกิดขวัญกําลังใจในการทํางาน และผลจากการทํางานทําให้ผ่านเข้ารอบชิงชนะเลิศในเวที Thailand Lean Award 2019 และรับรางวัล “GOLDEN AWARD” จากสมาคมส่งเสริมเทคโนโลยี(ไทย-ญี่ปุ่น) เมื่อวันที่ 26 มิถุนายน 2562 ซึ่งเป็นโรงพยาบาลรัฐบาลแห่งแรกในสังกัดกระทรวงสาธารณสุขที่ได้รับรางวัลนี้
*************************** 5 สิงหาคม 2562
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม เข้าร่วมประชุมหัวหน้าหน่วยงานปราบปรามยาเสพติดแห่งชาติ ประจำภูมิภาคเอเชียและแปซิฟิก ครั้งที่ ๔๒
วันพุธที่ 3 ตุลาคม 2561
รองนายกรัฐมนตรีและรัฐมนตรีว่าการกระทรวงยุติธรรม เข้าร่วมประชุมหัวหน้าหน่วยงานปราบปรามยาเสพติดแห่งชาติ ประจําภูมิภาคเอเชียและแปซิฟิก ครั้งที่ ๔๒
รองนายกรัฐมนตรีและรัฐมนตรีว่าการกระทรวงยุติธรรม เข้าร่วมประชุมหัวหน้าหน่วยงานปราบปรามยาเสพติดแห่งชาติ ประจําภูมิภาคเอเชียและแปซิฟิก ครั้งที่ ๔๒
เมื่อวันอังคารที่ ๒ ตุลาคม ๒๕๖๑ เวลา ๑๔.๐๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ร่วมกล่าวปราศรัยในพิธีเปิดการประชุมหัวหน้าหน่วยงานปราบปรามยาเสพติดแห่งชาติ
(The Meeting of Heads of National Drug Law Enforcement Agencies-HONLEA)
ประจําภูมิภาคเอเชียและแปซิฟิก ครั้งที่ ๔๒ ซึ่งจัดขึ้นระหว่างวันที่ ๒-๕ ตุลาคม ๒๕๖๑
ณ ศูนย์การประชุมสหประชาชาติ ถนนราชดําเนินนอก กรุงเทพมหานคร
ผู้เข้าร่วมการประชุมประกอบด้วย หัวหน้าหน่วยงานปราบปรามยาเสพติดจากประเทศต่างๆ
ในภูมิภาคเอเชียและแปซิฟิก จํานวน ๒๑ ประเทศ ผู้แทนจากองค์กรระหว่างประเทศ
ผู้แทนจาก UNODC สําหรับประเทศไทย ได้แก่ สํานักงาน ป.ป.ส. กองบัญชาการตํารวจปราบปรามยาเสพติด
สํานักงานคณะกรรมการอาหารและยา กรมศุลกากร กรมองค์การระหว่างประเทศ
และสํานักงานป้องกันและปราบปรามการฟอกเงิน
รวมผู้เข้าประชุมกว่า ๑๒๐ คน
การประชุม HONLEA เป็นการประชุมประจําปี มีวัตถุประสงค์เพื่อติดตามผลการดําเนินงาน
ด้านการปราบปรามยาเสพติดของแต่ละประเทศ แลกเปลี่ยนและติดตามสถานการณ์
และแนมโน้มยาเสพติดในแต่ละประเทศ ภูมิภาค และโลก รวมถึงแลกเปลี่ยนข้อมูลข่าวสารเชิงลึก
การดําเนินงานปราบปรามการค้ายาเสพติด เคมีภัณฑ์ และสารตั้งต้น
การรับมือกับปัญหายาเสพติดในรูปแบบใหม่ๆ ของประเทศต่างๆ ในภูมิภาคเอเชียและแปซิฟิก
อาทิ การค้ายาเสพติดทางอินเตอร์เน็ต และการใช้เงินสกุลดิจิตอลในการค้ายาเสพติด
รวมทั้งนํามติและข้อเสนอที่ได้จากการประชุมมาปรับปรุงมาตรการในการปราบปราม
ปัญหาการลักลอบค้าและลําเลียงยาเสพติดให้มีประสิทธิภาพมากขึ้น
จึงนับเป็นการประชุมระหว่างประเทศที่มีความสําคัญในการต่อสู้กับปัญหาการลักลอบค้ายาเสพติดข้ามชาติ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
กล่าวต่อที่ประชุมว่า “รัฐบาลไทยได้ให้ความสําคัญกับการแก้ไขปัญหายาเสพติด
และได้ประกาศเป็นวาระแห่งชาติที่ต้องเร่งดําเนินการ รวมทั้งให้ความสําคัญ
กับการควบคุมยาเสพติดตามแนวทางของสหประชาชาติ และอนุสัญญาระหว่างประเทศ
ด้านการควบคุมยาเสพติดทั้งสามฉบับ ซึ่งเป็นแนวทางที่ครอบคลุมและสมดุล
ทั้งการลดอุปสงค์และอุปทานยาเสพติด นอกจากนี้ ประเทศไทยได้เน้นความร่วมมือในการ
สกัดกั้นยาเสพติดบริเวณชายแดนร่วมกับประเทศเพื่อนบ้าน รวมถึงได้ขยายความร่วมมือกับ UNODC
ในการวางยุทธศาสตร์การบริหารจัดการชายแดน อย่างไรก็ตาม ในปี ๒๕๖๒ ประเทศไทยจะดํารงตําแหน่งประธานอาเซียน
และยินดีที่จะสนับสนุนการทํางานระดับภูมิภาคของ UNODC ในด้านการบริหารจัดการชายแดน
พร้อมกันนี้ ประเทศไทยได้หยิบยกประเด็นความสําเร็จของไทยในการแก้ไขปัญหาการปลูกพืชเสพติด
ตามแนวทางการพัฒนาทางเลือก หรือ “ศาสตร์ของพระราชา” ที่ต้องคํานึงถึงด้านการสาธารณสุข
การศึกษา และปัจจัยพื้นฐาน ซึ่งจะเป็นการสร้างความมั่นคงและยั่งยืนให้กับประชากรโลก
และสอดคล้องกับเป้าหมายการพัฒนาที่ยั่งยืน (Sustainable Development Goals-SDGs)”
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดการเสวนาวิชาการ เรื่อง การใช้คำศัพท์ที่เกี่ยวเนื่องกับงานพระราชพิธีพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 3 สิงหาคม 2560
รองนายกรัฐมนตรี เป็นประธานเปิดการเสวนาวิชาการ เรื่อง การใช้คําศัพท์ที่เกี่ยวเนื่องกับงานพระราชพิธีพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
รองนายกรัฐมนตรี เป็นประธานเปิดการเสวนาวิชาการ เรื่อง การใช้คําศัพท์ที่เกี่ยวเนื่องกับงานพระราชพิธีพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
เมื่อวันที่ 3 สิงหาคม เวลา 09.30 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดการเสวนาวิชาการ เรื่อง การใช้คําศัพท์ที่เกี่ยวเนื่องกับงานพระราชพิธีพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ณ อาคารหอวชิราวุธานุสรณ์ สํานักหอสมุดแห่งชาติ โดยมีวิทยากรและผู้ทรงคุณวุฒิ อาทิ ท่านผู้หญิงบุตรี วีระไวทยะ และผู้ทรงคุณวุฒิของกรมศิลปากร มาให้ความรู้เรื่องการใช้คําศัพท์เกี่ยวกับพระราชพิธีพระบรมศพฯ โดยเชิญสื่อมวลชนไทยและต่างประเทศเข้าร่วม เพื่อสามารถนําไปใช้เป็นคู่มือคําศัพท์ในการรายงานหรือนําเสนอข่าว รวมถึงบันทึกรวบรวมไว้เป็นหลักฐานเพื่อให้อนุชนรุ่นหลังศึกษาอีกด้วย
รัฐบาลไทย-ข่าวทำเนียบรัฐบาล-กรมการขนส่งทางบก มาตรการเยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ
วันศุกร์ที่ 3 กรกฎาคม 2563
กรมการขนส่งทางบก มาตรการเยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ
กรมการขนส่งทางบก กระทรวงคมนาคม เยียวยาให้แก่ผู้ที่ใบอนุญาตขับรถสิ้นอายุในช่วงกรมการขนส่งทางบกงดให้บริการ
~(1) สําหรับผู้ที่ใบอนุญาตขับรถ ตามกฎหมายว่าด้วยรถยนต์ "สิ้นอายุเกิน 1 ปี" ในระหว่างวันที่ 31 มีนาคม 2563 ถึงวันที่ 30 กันยายน 2563
--> ยกเว้นการทดสอบข้อเขียน แต่ยังต้องเข้ารับการทดสอบสมรรถภาพของร่างกาย และอบรมภาคทฤษฎี ซึ่งเป็นการเยียวยาจากเดิม ที่ต้องเข้ารับเข้ารับการทดสอบสมรรถภาพของร่างกาย อบรมภาคทฤษฎี และทดสอบข้อเขียน
(2) สําหรับผู้ที่ใบอนุญาตขับรถ ตามกฎหมายว่าด้วยรถยนต์ "สิ้นอายุเกิน 3 ปี" ในระหว่างวันที่ 31 มีนาคม 2563 ถึงวันที่ 30 กันยายน 2563
--> ยกเว้นการทดสอบขับรถ แต่ยังต้องเข้ารับการทดสอบสมรรถภาพของร่างกาย อบรมภาคทฤษฎี และทดสอบข้อเขียน ซึ่งเป็นการเยียวยาจากเดิม ที่ต้องเข้ารับเข้ารับการทดสอบสมรรถภาพของร่างกาย อบรมภาคทฤษฎี ทดสอบข้อเขียน และทดสอบขับรถ
(3) สําหรับผู้ที่ใบอนุญาตเป็นผู้ขับรถ ตามกฎหมายว่าด้วยการขนส่งทางบก "สิ้นอายุเกิน 3 ปี" ในระหว่างวันที่ 31 มีนาคม 2563 ถึงวันที่ 30 กันยายน 2563
--> ยกเว้นการทดสอบขับรถ แต่ยังต้องเข้ารับการทดสอบสมรรถภาพของร่างกาย และอบรมภาคทฤษฎี ซึ่งเป็นการเยียวยาจากเดิม ที่ต้องเข้ารับเข้ารับการทดสอบสมรรถภาพของร่างกาย อบรมภาคทฤษฎี และทดสอบขับรถ ทั้งนี้ สําหรับใบอนุญาตเป็นผู้ขับรถ ประเภท ท. ต้องตรวจสอบประวัติอาชญากรรมด้วย
(4) สําหรับเอกสารประกอบคําขอรับหรือต่ออายุใบอนุญาตขับรถหรือผู้ประจํารถ เช่น ※ใบรับรองแพทย์ ※หนังสือรับรองการผ่านการอบรมและทดสอบ ※คําขอที่ยังดําเนินการไม่แล้วเสร็จ ※ผลผ่านการอบรมผ่านระบบ e-Learning ที่สิ้นอายุในระหว่างที่กรมการขนส่งทางบกงดให้บริการด้านใบอนุญาตขับรถ
--> อนุโลมให้ใช้ประกอบการดําเนินการด้านใบอนุญาตขับรถได้ไม่เกินวันที่ 30 กันยายน 2563
ทั้งนี้ การให้บริการด้านใบอนุญาตขับรถทุกชนิด ขอให้ประชาชนต้องจองคิวล่วงหน้า ผ่านแอปพลิเคชัน DLT Smart Queue เท่านั้น เพื่อให้สามารถบริหารจัดการคิวและจํานวนผู้ใช้บริการในแต่ละช่วงเวลาได้อย่างปลอดภัยตามมาตรการทางด้านสาธารณสุข
ดาวน์โหลดแอปพลิเคชัน DLT Smart Queue
iOS Link: https://apple.co/2GIHARd
แอนดรอยด์ Link: http://bit.ly/2IkLpyO